Planne vir die eerste semester
Wanneer sal die 2021 akademiese jaar in aanvang neem?
Ons sal ook in die komende akademiese jaar, wat op 15 Maart 2021 afskop, 'n hibridiese benadering volg deur leer-en-onderrig-metodes te kombineer – met 'n mengsel van kontakonderrig en aanlyn komponente. Die meeste voorgraadse programme sal daardie dag begin, hoewel sekere nagraadse programme alreeds afgeskop het en ander in die komende weke sal begin.
Klik asb. hier vir registrasiedatums en verwante inligting.
Sal ek na die kampus moet terugkeer?
Ons sal hierdie semester alle studente na die kampus nooi vir hoër onderwys in hibridiese formaat in die vorm van uitgebreide noodafstandsonderrig en -leer (bekend as ERLA in Engels). Dit bestaan uit twee elemente.
Anders as verlede jaar, toe ons na aanlynonderrig (ERTLA) oorgeskakel het, beplan ons om so ver moontlik vanjaar kontakonderrig te bied, binne die beperkinge van COVID-19 (kleiner groepe, in toepaslike lokale).
Aangesien dit nie altyd moontlik gaan wees om alle studente gelyktydig in 'n spesifieke lokaal te akkommodeer nie, is ons tweedens van voorneme om tegnologie te gebruik om ons onderrigaanbod uit te brei. Dit sluit regstreekse internetuitsendings vanaf sommige lokale in.
Elke akademiese program sal besluit wat die toepaslike kombinasie vir kontak- en aanlynonderrig sal wees. Dit hang af van onder meer die grootte van die groep en die uitkomste wat bereik moet word.
'n Uitgebreide program word binne die volgende ses weke van stapel gestuur om die nodige toerusting te installeer vir hibridiese leer in verskillende lokale regoor kampus. Dit sal regstreekse internetuitsendings van lesings moontlik maak. Ons beoog om die tegnologie maklik bruikbaar te maak, en om intensiewe opleiding en ondersteuning aan dosente te bied.
Ek is 'n eerstejaarstudent. Wanneer sal daar van my verwag word om op kampus te wees?
Nuweling-eerstejaarstudente wat tot die US toegelaat word (ná die bekendmaking van die matriekuitslae op 22 Februarie) sal uitgenooi word om van 2 tot 4 Maart op kampus aan te meld. Sommige onderafdelings van die daaropvolgende Verwelkomingsprogram sal aanlyn plaasvind sodat groot byeenkomste vermy word, maar ons verwag dat elemente wat voldoen aan COVID-19regulasies in persoon sal voortgaan. Ons sal alles in ons vermoë doen om ons nuwe studente se bekendstelling aan die kampuslewe soos altyd baie spesiaal en onvergeetlik te maak.
'n Opwindende nuwe Aanboordprogram sal vanaf die begin van Februarie aanlyn beskikbaar gestel word vir voorwaardelik aanvaarde eerstejaarstudente. Dit sal hulle in die US oriënteer en hulle help om vir hul studies en vir die unieke studente-ervaring voor te berei wat op hulle wag wanneer hulle aanland op ons kampusse, beginnende by ons kenmerkende jaarlikse Verwelkomingsprogram.
Internettoegang en selfoondata vir die 2021 akademiese jaar
Het ek internettoegang via WiFi op kampus?
Die Universiteit verskaf gratis WiFi-internettoegang aan geregistreerde studente op ons kampusse. Rekenaargebruikersareas (RGA's) sal ook tot geregistreerde studente se beskikking wees deur middel van 'n besprekingstelsel, afhangende van ruimtebeperkings en die akademiese rooster.Daarom sal daar in hierdie stadium geen oorkoepelende private selfoondatabondels aan studente verskaf word nie.
(4 Maart 2021 opgedateer)
Sal die Universiteit datatoelaes aan studente verskaf?
Die Universiteit sal dit oorweeg om sodanige databondels aan studente te verskaf wat nie na ons kampusse kan terugkeer nie weens gesondheidsoorwegings soos onderliggende siektetoestande. Studente wat vir sulke bondels aansoek doen, sal versoek word om die rede vir hul aansoek te verstrek. Klik hier om aansoek te doen.
Om vir 'n databondel in aanmerking te kom, moet jy weer jou selfoonnommer op jou persoonlike inligtingsblad (werk jou besonderhede hier by) bevestig. Om te bevestig, moet jy op die Update Information-knoppie onderaan die bladsy klik en dan seker maak dat die kennisgewing die datum vertoon waarop jy jou besonderhede opgedateer het.
Let asb daarop dat die voorsiening van data slegs vir geregistreerde studente oorweeg sal word. Self-registrasie kan vanaf enige rekenaar met internettoegang gedoen word op www.maties.com. Vir verdere inligting, volg die skakel na registrasie op www.sun.ac.za of klik hier asb.
Sal die Universiteit my van 'n skootrekenaar voorsien indien ek nie toegang tot die nodige tegnologie het nie?
Die projek om skootrekenaars aan studente uit te leen word ook weer vanjaar hervat. Rig aansoeke aan student@sun.ac.za.
Data is reeds aan studente verskaf wat tans met A4-eksamens besig is. Die fokus verskuif nou na nagraadse studente. Fakulteite is versoek om diegene wat in onderrigprogramme is, te identifiseer sodat hulle data kan ontvang. Meesters- en doktorale studente wat aan hulle proefskrif of tesis werk, moet 'n versoek om data via hul studieleier aan hul dekaan rig.
KOSHUISE EN PRIVAAT AKKOMMODASIE
Wanneer kan ek na my kampus-verblyf terugkeer?
Sommige van ons koshuise word tans gebruik om studente te huisves wat aansoek om verblyf tydens A4-eksamens gedoen het. Koshuisplasings vir 2021 is teen die einde van verlede jaar afgehandel op die aanname dat ons alle studente na kampus sal nooi vir hibriede leer en onderrig soos hierbo uiteengesit.
Studente wat in senior leefruimtes woon, sal vanaf 21 Februarie hul intrek begin neem (nagraadse studente wat vroeër begin, moet ssgsupport@sun.ac.za e-pos met bewys van hul akademiese departement om 'n vroeër toegangsdatum te versoek).
Nuweling-eerstejaarstudente sal van 2 tot 4 Maart hul intrek neem, met sommige huiskomiteelede en mentors wat 'n paar dae vroeër sal aankom.
Alle ander senior studente in voorgraadse koshuise sal vanaf 9 Maart af begin intrek. Namate ons studente na ons onderskeie kampusse terugkeer en ons koshuise vol raak, sal ons streng nakoming van alle COVID-19-protokols vereis.
Ek maak gebruik van privaat akkommodasie. Kan ek voortgaan en verblyfreelings tref?
Studente wat vir die akademiese jaar 2021 huisvesting naby kampus moet reël, moenie uitstel nie aangesien die een of ander vorm van kontakonderrig binne 'n hibridiese leer-en-onderrigmodel vir die meeste voorgraadse modules beplan word.
Watter skoonmaakmaatreëls sal vir gemeenskaplike studenteruimtes geld?
Personeellede van die Universiteit se gekontrakteerde skoonmaakmaatskappye is deeglik opgelei in die skoonmaakprotokolle vir gemeenskaplike areas soos kleedkamers, sitareas en kombuise.
Studente self kan ook moontlik oppervlakke voor en ná gebruik skoonmaak.
Indien 'n student moet self-isoleer, sal die nodige reëlings met medestudente in die persoon se onmiddellike omgewing getref word. Waar dit moontlik is, sal studente wat self-isoleer van afsonderlike storte en badkamers gebruik maak.
Watter veiligheidsmaatreëls moet in gemeenskaplike koshuisruimtes gevolg word?
Alle studente moet 'n masker dra terwyl hulle in enige gemeenskaplike area van die koshuis is. Slegs 'n aangewese maksimum getal persone sal in enige stadium in gemeenskaplike areas toegelaat word. Studente word aangemoedig om in die buitelug te ontmoet. Voldoende ventilasie moet verseker word in geval van enige binnenshuise aktiwiteit.
Sal alle dubbelkamers in die koshuis met 'n kamerafskorting toegerus wees?
Afskortings/skerms keer nie die oordrag van COVID-19 nie. In plaas daarvan word diegene in dubbelkamers aangemoedig om voldoende ventilasie te verseker, sosiale distansiëring te beoefen en hulle getal besoekers te beperk.
Sal iemand wat in kwarantyn moet gaan (ná 'n positiewe toets) en iemand wat moet isoleer (ná kontak met 'n positiewe persoon) in dieselfde kamer geplaas word?
Nee, kamers vir kwarantyn en isolasie is nie veronderstel om gedeel te word nie. Die kwessie sal ooreenkomstig die advies van die Kampusgesondheidsdiens hanteer word.
Sal koshuisetenstye uitgesprei word om sosiale distansiëring gedurende etes moontlik te maak?
Al die nodige gesondheid-en-veiligheidsprotokolle sal in eetsale nagekom word.
Hoe sal koshuisuitgange op die besigste klastye bestuur word om voldoening aan die regulasies te verseker?
Die spesifieke manier waarop studente 'n koshuis binnekom of verlaat, het nie hoërisikokontak tot gevolg nie. Studente behoort te alle tye die nodige gesondheid-en-veiligheidsprotokolle te volg, soos om 'n afstand van ander te handhaaf en skares te vermy
Word besoekers in koshuise toegelaat?
Koshuisreëls laat nie tans besoekers van buite toe nie.
Watter proses moet ek volg wanneer ek na die koshuis terugkeer nadat ek vir 'n aand, naweek of paar dae weg was?
Studente wat na 'n koshuis terugkeer, moet bewys dat hulle Higher Health se HealthCheck-assessering voltooi het. Enige simptome of hoërisikokontak sal ook in ag geneem word om sulke studente met hulle terugkeer weer toe te laat.
Sê nou ek kan nie bewys lewer dat ek my vir sewe dae voor my terugkeer na die koshuis vir simptome gemoniteer het nie?
Studente wat nie 'n groen skerm op Higher Health se HealthCheck-assesseringsinstrument kan toon nie, sal dadelik versoek word om te isoleer in een van die koshuiskamers wat vir dié doel uitgehou word.
Mag my ouers of iemand anders my help terugtrek koshuis toe?
Elke student mag deur een individu bygestaan word, mits daar in geen stadium meer as twee persone op 'n slag in die kamer is nie.
Indien twee kamermaats gelyk opdaag, moet hulle met mekaar koördineer om te sorg dat daar nie op een slag meer as twee persone in die kamer sal wees nie.
Ek is 'n senior student. Watter proses moet ek volg om terug te trek koshuis toe?
Elke student mag deur slegs een individu bygestaan word. Daar mag nie meer as twee persone op 'n slag in 'n kamer wees nie.
Watter kriteria sal geld om 'n koshuis onder 'n inperking te plaas?
'n Koshuis sal onder 'n inperking geplaas word indien 'n betreklik groot deel van die koshuis positief toets, indien daar 'n groot getal positiewe gevalle is, en/of indien verskeie gevalle van hoërisikokontak geïdentifiseer word. Die presiese getal gevalle om 'n inperking te regverdig, sal van die omstandighede afhang. In sulke gevalle sal die provinsiale of nasionale gesondheidsowerhede ons oor die beste benadering adviseer, wat ons dan in samewerking met die Kampusgesondheidsdiens sal implementeer.
Sal studente in kennis gestel word indien iemand in die koshuis positief toets vir COVID-19?
Die koshuishoof sal studente van enige COVID-19-positiewe geval in kennis stel. Die Kampusgesondheidsdiens sal ook in kennis gestel word, en sal met 'n kontakopsporingsproses begin. Alle nodige protokolle sal gevolg word.
Sal die Universiteit 'n klokreël hê selfs al verander vlak 3-beperkings?
Die Universiteit sal vir eers by die klokreël van 23:00–05:00 hou. Dit kan in die toekoms hersien word.
Wie sal in beheer wees van die ondertekening van die gedragskode vir studente wat by koshuise intrek, en sal koshuishoofde toegang hê tot dié rekord?
Die ondertekening van die gedragskode word sentraal ten tyde van registrasie gedoen. Let asseblief daarop dat die gedrag in die kode in elk geval van studente verwag word. Indien jy nie die gedragskode onderteken het nie, beteken dit nie jy word nie daardeur gebind nie.
Kan ek versoek om huis toe te gaan vir self-isolasie of kwarantyn?
Studente sal toegelaat word om huis toe te gaan indien hulle moet self-isoleer of in kwarantyn moet gaan. In so 'n geval sal studente die nodige gesondheidsprotokolle moet volg om die koshuis te verlaat.
Is daar enige kriteria vir die aanvaarding van privaat COVID-19-toetsuitslae as 'n motivering om 'n isolasietydperk te verkort?
Die koshuisbestuur sal die riglyne volg wat die Kampusgesondheidsdiens (KGD) voorsien. Indien KGD aandui dat 'n student moet self-isoleer, sal daar van die student verwag word om dit te doen. KGD kan moontlik privaat toetsuitslae oorweeg, hoewel 'n privaat COVID-19-toets met 'n negatiewe uitslag nie op sigself genoeg rede is om die self-isolasietydperk te verkort nie.
Waar kan ek verdere inligting bekom oor nagraadse inskrywing, finansiering en navorsing gedurende COVID-19?
Gaan na die Nagraadse Kantoor se blad met gewilde vrae.
Is daar 'n nagraadse studiegids vir 2021?
Klik hier om die nagraadse gids vir 2021 af te laai. Vir verdere inligting, gaan gerus na die nagraadse verwelkomingswebblad. Klik hier om toegang te verkry.
Sal ek die COVID-19-protokol moet nakom?
Ons sien uit daarna om weer kampusse vol studente en personeel te hê, maar die Departement van Hoër Onderwys en Opleiding het 'n "algehele verbod op alle sosiale byeenkomste by alle instellings" ingestel in 'n poging om die verspreiding van COVID-19 te bekamp. Ons sal hieraan gehoor gee, en verwag van ons studente om hulle in 'n gedragskode ook hiertoe te verbind. Dit sluit in dat studente hulle ook nie elders aan riskante gedrag skuldig maak nie
Sal daar van my verwag word om 'n daaglikse gesondheidstoetsing te doen?
Let asb daarop dat daar van alle studente wat toegang tot kampusgeriewe wil verkry, verwag sal word om 'n daaglikse selftoetsing van hul gesondheid te doen voordat hulle hul woonplek in die oggend verlaat. Hulle mag ook versoek word om die uitkoms van hul selftoetsing te toon voordat hulle 'n gebou binnegaan. Studente moet net hul woonplek verlaat indien hulle 'n "skoon"-status ontvang het. Dit is van toepassing op studente wat in universiteitskoshuise en huise woon, asook studente in private verblyf. Higher Health het 'n selfoontoepassing – HealthCheck – ontwikkel wat as 'n daaglikse siftings- en moniteringsinstrument gebruik kan word en wat as die US se siftingsinstrument dien. Meer inligting oor hierdie proses is in die Gedragskode ingesluit.
Toegang tot die HealtCheck-toepassing MOET slegs deur middel van die URL https://healthcheck.higherhealth.ac.za verkry word en nie deur middel van 'n SMS of WhatsApp nie.
(16 Februarie 2021 opgedateer)
Studente in selfafsondering moet hul simptome daagliks monitor (selfondersoek deur https://healthcheck.higherhealth.ac.za te gebruik) en teken die data aan).
Tot watter studentedienste het ek toegang?
Die Sentrum vir Studentevoorligting en -Ontwikkeling (SSVO) funksioneer van 17 Maart tot 30 April 2020 virtueel. Alle sessies sal egter hoofsaaklik virtueel of telefonies voortgesit word.
Die belangrike besonderhede is:
Besoek die SSVO-webwerf vir meer inligting.
COVID-19 Inligting en Ondersteuning
Wat gebeur as ek met COVID-19 besmet word?
Personeel en studente wat met COVID-19 besmet is, kan Kampusgesondheidsdienste of hulnaaste gesondheidswerker kontak. Bel eers joudokter sodat hulle kan voorberei om jouveilig te ontvang. Klik hier vir al die noodnommers.
Waar kan ek meer inligting oor COVID-19 kry?
Besoek die Kampusgesondheidsdienste webwerf vir meer inligting en aanvullende hulpbronne oor COVID-19 hier.
Ek is 'n vlugtelingstudent, en my visum het verval. Kan ek vir die akademiese jaar 2021 registreer?
Ja. As jou vlugtelingpermit gedurende die inperking verval het, bly dit geldig tot 31 Maart 2021 en kan jy dit vir registrasie gebruik.
Kan ek met 'n VFS-kwitansie registreer?
Ja, jy mag met 'n VFS-kwitansie registreer. Die uitslag van jou visumhernuwingsaansoek moet na immigration@sun.ac.za gestuur word sodra dit beskikbaar is.
Mag ek van buite Suid-Afrika registreer?
(Studente kan nie om die nodige visum vir registrasie aansoek doen nie; land in staat van inperking – student kan nie reis nie; aanlyn onderrig (student sal vanuit eie land studeer)
Ja. Let egter daarop dat jy slegs met jou paspoort sal kan registreer as jy vir die volle duur van jou studie óf tot en met ontvangs van jou visum buite Suid-Afrika sal woon.
Is lidmaatskap van 'n Suid-Afrikaanse mediese fonds 'n vereiste indien die student van buite Suid-Afrika sal studeer, ongeag of hy/sy oor 'n geldige studievisum beskik?
As jy nie van binne Suid-Afrika sal studeer nie, hoef jy nie tot 'n Suid-Afrikaanse mediese fonds te behoort nie. As jy slegs bloksessies by die Universiteit Stellenbosch sal bywoon, is jy ook van hierdie vereiste vrygestel.
Kan die Universiteit Stellenbosch help met vertragings in Suid-Afrikaanse polisieklaringsertifikate?
Ongelukkig kan ons nie polisieklarings help bespoedig nie. Vertragings is in die meeste gevalle as gevolg van COVID-19.
Indien die Suid-Afrikaanse ambassade/konsulaat in 'n land toe is, moet ek aanneem dat die land nie reis na Suid-Afrika toelaat nie, en dat geen ander kantoor (VFS Global) met 'n studievisum-/studiepermitaansoek kan help nie?
Ja. Maak asseblief seker van jou land se reisreëlings gedurende die inperking, en hoe dit jou reis na Suid-Afrika kan raak.
Kan die Universiteit Stellenbosch die visumaansoekproses en -uitslag by die Departement van Binnelandse Sake help bespoedig?
Die Universiteit Stellenbosch mag geensins by jou aansoek of uitslag betrokke raak nie. Slegs die Departement van Binnelandse Sake mag die visumaansoekproses hanteer. Daarom moet alle navrae en appèlle direk aan hulle gerig word.
Watter proses behoort ek te volg as ek via 'n grenspos op land na Suid-Afrika wil terugkeer?
Studente kan dieselfde dokumente as vir 'n vlug gebruik om via 'n grenspos op land terug te keer. 'n Geldige paspoort, studievisum en negatiewe COVID-19-deppertoets van nie ouer nie as 72 uur sal vereis word om die land binne te kom.
Moet studente volle mediese dekking hê?
Studente moet vir die volle duur van hulle studievisum/-permit oor Suid-Afrikaanse mediesefondsdekking beskik. Sonder aktiewe lidmaatskap van 'n mediese fonds sal visums/permitte nie geldig wees nie.
Kan ek met 'n visum registreer wat in April 2021 verval?
Ja. Studente registreer met 'n geldige visum. Ons beveel egter aan dat jy jou visum hernu ten minste 60 dae voordat dit verval. Nuwe visuminligting moet na immigration@sun.ac.za gestuur word sodra die uitslag van die hernuwingsaansoek beskikbaar is.
My visum is geldig, maar vir 'n ander instelling. Sal ek kan registreer, of het ek 'n TRC-kwitansie (aansoek om van instelling te verander) nodig?
Studente kan slegs met 'n studievisum/-permit vir die Universiteit Stellenbosch óf 'n TRC-kwitansie van VFS registreer.
Is die Desember 2020-graaddokumente al uitgestuur?
'n Vorige kommunikasie het graduati in kennis gestel dat hulle graaddokumente op 11 Januarie 2021 per geregistreerde pos via die Poskantoor versend sou word. Nietemin is versending effens vertraag omdat die Universiteit eers 'n groot getal selfafhaalversoeke moes verwerk. Ons vra om verskoning vir hierdie vertraging en bevestig graag dat alle graaddokumente nou gepos is. Graduati sou 'n SMS met hulle opsporingsnommer ontvang het. Indien jy nie jou opsporingsnommer ontvang het nie, vra dit gerus aan van info@sun.ac.za. Gebruik asseblief jou US-e-posadres vir hierdie navraag.
(Bygewerk 1 Februarie 2020)
Hoe kan ek my graaddokumente naspoor?
Graduati kan hulle dokumente op een van die volgende twee webtuistes naspoor:
As alternatief, kan jy by jou plaaslike poskantoor navraag doen oor die status van jou dokumente – jy hoef nie vir hulle kennisgewingstrokie te wag nie. Gebruik asseblief jou opsporingsnommer as verwysing.
Let ook daarop dat die Universiteit nie internasionale pos kan naspoor nadat dit Suid-Afrika verlaat het nie.
Alle navrae oor Desember 2020-graaddokumente van Tygerbergkampus moet aan mev Nobukho Njemla-Klaas by nnjemla@sun.ac.za gerig word.
Vir alle navrae oor Desember 2020-graaddokumente van Bellvillekampus, kontak mev Sonja van Zyl by sonjavz@usb.ac.za.
Ek het uitstaande studiegeld. Sal ek my graaddokumente ontvang?
Die dokumente van graduati met uitstaande studiegeld sal teruggehou word.
Kontak asseblief mev Rene Stockigt by rstockigt@sun.ac.za indien jy jou studenterekening ná die Desember-gradeplegtigheid vereffen het. Reëlings om jou graaddokumente te kom haal, moet vooraf getref word – geen student sal sonder voorafbevestiging met mev Stockigt toegang tot die gebou verkry nie. Verdere opvolgversoeke kan aan studentaccounts@sun.ac.za gerig word.
Kan ek reël dat ek self of 'n koerier my dokumente kom haal?
Die sluitingsdatum vir selfafhaalversoeke was 8 Januarie 2021. Geen verdere versoeke kan in hierdie stadium aanvaar word nie, want die dokumente is reeds verpak en weggestuur vir versending.
Ek het voor die sluitingsdatum 'n versoek ingedien om my graaddokumente self te kom haal. Hoe moet ek maak om toegang te verkry?
1. Admin A is tans gesluit vir die publiek. Graduati word dus vriendelik versoek om vooraf met mev Kea Raikane (kraikane@sun.ac.za of +27 21 808 9272) te skakel en 'n reëling vir die afhaal van hulle graaddokumente te tref. Geen student sal sonder 'n voorafreëling tot die gebou toegelaat word nie.
2. Studente wat reeds 'n voorafreëling getref het om self hulle dokumente te kom haal, en bevestiging van mev Raikane (of mev Stockigt van Studenterekeninge) ontvang het, moet die stappe hieronder volg:
Gebruik die ingang langs die Kliëntedienssentrum, d.w.s. die ingang links van die hoofingang.
Toon die e-pos waarin jou afspraak bevestig word as bewys om toegang tot die gebou te verkry.
Slegs een persoon sal in die gebou toegelaat word om 'n graduatus se dokumente te kom haal. Geen vriende of familie sal saam met jou ingelaat word nie.
3. Jy sal versoek word om:
'n masker te dra wat te alle tye jou neus en mond bedek;
'n afstand van 1,5 m van ander te handhaaf;
by aankoms jou groen Healthcheck-paspoort te toon (gaan asseblief na www.healthcheck.higherhealth.ac.za;
jou hande te ontsmet; en
die register vir tredhoudoeleindes te teken.
4. Om self jou dokumente te kom haal, sal jy vir 'n identiteitsbewys met 'n duidelik sigbare foto sowel as jou studentenommer gevra word. Indien iemand jou dokumente namens jou kom haal, moet daardie persoon 'n bevestigingsbrief toon waarin toestemming verleen word, wat alle tersaaklike identifikasiebesonderhede, jou kontaknommer en die afhaaldatum moet insluit. Maak seker dat die brief behoorlik onderteken is.
5. Niemand sal om enige rede verdere toegang tot Admin A ontvang nie.
Wat is die proses vir 'n koerier om my graaddokumente te kom haal?
'n Koerier mag slegs jou dokumente kom haal indien jy dit vooraf met die Universiteit reël. Graduati moet die koerier self en op eie onkoste reël. Dieselfde prosedure sal geld as wanneer graduati hulle dokumente self kom haal. Die koerier moet die studentenommer en van as bewys voorsien.